Christine Lagarde admits that something must be done about old people living for too long.
Članak objavljen u rujnu 2019. godine na portalu medicinskasestra.eu s lažnom izjavom bivše direktorice Međunarodnog monetarnog fonda i trenutne prve žene Europske centralne banke (ECB) Christine Lagarde postao je viralan ovih dana, zahvaljujući novom koronavirusu., Christine Lagarde: “Stari ljudi predugo žive i postoji rizik za globalnu ekonomiju, nešto se mora učiniti!”, Još lani se citatom pozabavio fact-checking portal Correctiv, koji je utvrdio da potječe iz memea iz 2014. Iskorišten je za naslove gotovo identičnih članaka objavljenih 2019. na rumunjskom, španjolskom i njemačkom, kojeg su prenosili pojedini njemački mediji te političari, poglavito oni iz ekstremno desnog AfD-a. Verzija na lošem njemačkom jeziku objavljena je na portalu Snap4Face, koji citira i medicinskasestra.eu., Ipak, ni u jednoj izjavi ili govoru Christine Lagarde, niti u jednom intervjuu ili u bilo kojoj objavi na društvenim mrežama MMF-a ovakva formulacija nije zabilježena, utvrdila je Maldita.es, španjolska fact-checking stranica. Oni su se pozabavili ovim citatom jer se njime pokušalo ilustrirati da je MMF zapravo pustio novi koronavirus., “Puštanje” virusa iz laboratorija, podsjetimo, do sada nije dokazano, već naprotiv – znanstvenici temeljem dosadašnjih istraživanja navode da je do mutacije došlo prirodnim putem 1, 2, 3. No to nije stalo na put nekim medijima da vezano za ovu izmišljenu izjavu Lagarde vezuju uz Covid-19 4, tvrdnjama poput:, “COVID-19“ nije puko američko hibridno oružje protiv glavnih takmaca Rusije – vojno, i Kine – ekonomski, nego projekat pomora penzionera u ostarjeloj Evropi, Drugi su iz nje izveli vlastite teorije zavjere, tvrdeći da se radi o zavjeri povezanoj s klimatskim promjenama., ECB je u odgovoru portalu Maldita.es ustvrdio da Lagarde nikada nije izjavila ovo što joj se pripisuje., No vratimo se riziku od starenja stanovništva. Correctiv je utvrdio kako je Lagarde o ljudima starije dobi govorila isključivo s poštovanjem, ali su i locirali povod za ovakve napise. Naime, MMF je doista upozoravao na “rizik od dugog života”, ali u svom Izvještaju o globalnoj financijskoj stabilnosti (GFSR) iz travnja 2012. godine., Na konferenciji za medije, na kojoj nije bila prisutna Lagarde, predstavljao ga je, među ostalim, savjetnik José Viñals, kojega se citira u tekstu na Snap4Face. I da, na toj konferenciji se spomenuti rizik definira kao “rizik povezan s ljudima koji žive duže nego što se očekivalo”. Viñals je konkretno kazao da je taj problem podcjenjivan godinama i da on nosi financijski rizik, premda je dobro što ljudi žive dulje., , “Možemo ostati bez novca za mirovine… Moramo brinuti sada o tim budućim rizicima dugovječnosti i moramo se početi prilagođavati sada kako nas troškovi ne bi preplavili kasnije”, izjavio je on., Ipak, teško je reći da su planirali senicid., Bilo je i riječi o odlaganju odlaska u mirovinu, sukladno povećanju očekivanog trajanja života. Erik Oppers, autor jednog poglavlja izvješća, predložio je da se to automatizira: “Ako dugovječnost poraste za jednu godinu, podignite dob umirovljenja za godinu dana”., Imate prijedloge, pohvale ili kritike? Uočili ste neku izjavu za koju vjerujete da bi je Faktograf trebao obraditi? Želite nas upozoriti na neodgovorno ponašanje političara? Pišite nam na info@faktograf.hr ili nas kontaktirajte putem Twittera ili Facebooka., © faktograf.hr\n2020
Lažni citat Christine Lagarde inspirira teoriju zavjere da MMF koronavirusom provodi pomor penzionera - Faktograf.hr